এইভাবে খনি কাটার কয়েকটা কুফলও আছে। খনির গর্তে বর্ষার জল জমে মশার উৎপাত ও ম্যালেরিয়ার প্রকোপ বাড়ে। পুরোনো যন্ত্রপাতি ব্যবহারের ফলে অনেকেরই চোট-জখম হয়। খনিতে বাচ্চা ছেলেদের কাজে লাগানোর জন্যে তাদের বিপদও বড়োদের চেয়ে আনুপাতিক হারে বেশি। সম্প্রতি তামিল টাইগার ও সিংহলীদের গেরিলা যুদ্ধের ফলে অনেক খনিই বন্ধ করা হয়েছে। অবশ্য যুদ্ধ-হাঙ্গামা উত্তরেই সীমিত, দক্ষিণে রত্নপুরের আশেপাশে কোনো বিপদ নেই আপাতত।